Akken yebγu yesuli umdan deg tmusni-s yettunefk fell-as ad iƐeddi seg ubrid n tsuqilt akken ad yessawed ad yesegzi anamek n tmusniwin i yellan deg yedlisen, akken diγ ad yemsefham d imusnawen iberraniyen. Γef aya ad naf amezruy n tsuqilt yexleḍ d win n tutlayt, γef aya ad naf tanqist tamenzut akk d tin n teγremt n BABEL. Sel γelluy-is yebda ssuq n tutlayt yettnerni, ttwalin-t d annar n lebni, « lebni n lemƐun ».